האם מעבר לקו-הירוק ההסיבה מחוייבת גם לראבי"ה?
האם יש לכם מושג בנוגע לדרכי הסעודה בזמנינו - או במאה שנים האחרונות - בארצות ערב. האם עדיין מסיבים שם לסעודה? או שיושבים על כיסאות סביב שולחן גבוה כדרכנו?
נערך לאחרונה על ידי אברהם ב ב' מרץ 26, 2018 3:28 pm, נערך 2 פעמים בסך הכל.
Re: האם בארצות ערב עדיין מסיבים?
על שאלתך האחרונה, המשנ"ב בהל' ברכות [איני זוכר בדיוק הסי', אולי קסז,ח/קעג,ד] כותב שבזמנו אכלו בארצות המזרח בישיבה מזרחית.
ישראל אליהו כתב: על שאלתך האחרונה, המשנ"ב בהל' ברכות [איני זוכר בדיוק הסי', אולי קסז,ח/קעג,ד] כותב שבזמנו אכלו בארצות המזרח בישיבה מזרחית.
בהנחה שהמנהג לא השתנה בצורה מוחלטת במאה שנים האחרונות - נמצא שמי שגר בארצות ערב אין שייך בו פטור הראבי"ה מהסיבה, שטען ש'בארצינו' אין זו דרך חירות, ואילו במרוקו או תימן זהו שפיר דרך חירות. [וגם אם אין זו הדרך היחידה, לפי שגם התרבות המערבית חדרה ואפשר למצוא אכילה סביב שולחנות, אך בכל אופן לא נעקר מנהג החירות בהסיבה באופן שנוכל עפי"ז לבטל דינא דגמרא].
האם הציבור מסכים איתי?
אם כן, אני רוצה לעורר על המתגוררים ברובע המוסלמי בירושלים - אולי אין שייך בהם טענת הראבי"ה? הרי במקומם מצויה ישיבה זו כדרך חירות.
על זה אני שואל, כאן בארץ ישראל שחלק גדול מיושביה ערביים, וכל האזור סביבותיה מליוני ערביים, שכולם יושבים ומסיבים בדרך חירות. מהיכי תיתי שגם בזה אמר ראבי"ה דאין מסיבין. במיוחד, היושבים מעבר לקו-הירוק אשר הוא מחוץ לשטחי המדינה עפ"י החוקים הבינלאומיים, והוא חלק מהשטחים 'הכבושים' שרובם מאוכלס בנכרים המסיבים על צידם.
כדוגמא, אנכי יושב ברמת אשכול ומצדדי שכונות שעפאת ואדי אל ג'אז וכו', האם אפשר לומר שבמקומי אין דרך חירות בצורת ההסיבה?
אני מבין שיש מקום לחלוק ולומר שזה תלוי בכל קהילה וקהילה, ואין שום שייכות בין הציבור היהודי לציבור הערבי, אבל עכ"פ זה כבר לא שמענו מהראבי"ה להתיר בכה"ג, שהוא דיבר כאשר במקום זה אין זה דרך חירות ואילו במקומנו הוא דרך חירות - ערבית... והרי מה שבארצות הראבי"ה לא נהגו היהודים בהסיבה הוא כמובן בהשפעת הסביבה הנכרית, הרי שאין אנו מתבדלים מדרכי האכילה של הסביבה שבמקומנו.
הצחוק אתה עושה לנו?
כל ההתנהלות כאן במדינה מכל הבחינות הן מערביות אירופיות. ורק הסיבה צריך להסב כמו הערבים?
את ההסיבה צריך להסיב כפי שכתוב בגמרא לא כפי שעושים הערביים. אלא שהראבי"ה טען שבארצות שהדבר מופקע לגמרי, ואין זה כלל צורת חירות לא שייך בזה הסיבה. אצלנו, מי שיסב לא יחשב חולה אלא ערבי, או 'עולה חדש מתימן' וכדומה, לא שמענו מדברי הראבי"ה לבטל דין הסיבה גם בכהאי גוונא.
זולת זה, אתה מדבר על 'המדינה' ואני שאלתי על מעבר לקו-הירוק, זו איננה מדינה לפי החוק הבינלאומי, זה שטח 'כבוש' על פי חוקי האומות שרובו איננו מערבי כלל.
אברהם כתב: הראבי"ה טען שבארצות שהדבר מופקע לגמרי, ואין זה כלל צורת חירות לא שייך בזה הסיבה. אצלנו, מי שיסב לא יחשב חולה אלא ערבי, או 'עולה חדש מתימן' וכדומה, לא שמענו מדברי הראבי"ה לבטל דין הסיבה גם בכהאי גוונא.
מה זה משנה איך הוא ייחשב? משנה אם הוא מרגיש דרך חירות. והמציאות היא שגם מי שגר ברמות או ברכס לא מרגיש דרך חירות כשהוא נשען באמצע האוכל. ועל כן לדעת הראבי"ה פשיטא שפטורים מהסיבה.
אברהם כתב: מעבר לקו-הירוק, זו איננה מדינה לפי החוק הבינלאומי, זה שטח 'כבוש' על פי חוקי האומות שרובו איננו מערבי כלל.
מי שיסב מהטעם הזה יחשב "שלום עכשיו" ופטור בק"ו מחולה.
רבי אברהם לא עוררת רעש כי לא כתבת את שבאמת על ליבך.
אהיה הולך רכיל מגלה סוד, או מקדים את המאוחר מה שתכתוב מחר או בשנה הבאה.
שיש להסב מעבר לקו הירוק על גמל דווקא ועל הראש חבוש דרך חירות תרבוש.
נערך לאחרונה על ידי בברכה המשולשת ב ב' מרץ 26, 2018 5:30 pm, נערך פעם 1 בסך הכל.
כיוון שהייתי עסוק באקונומיקה הפסדתי את ההודעה. אני מקווה שמילים אלו שיישרפו בייסורים לא מתייחסים לעדר הגמלים שהתחלתי להקים לקראת השנה הבאה.
לענ"ד מצוה רבתא ללמד את הערבים אשר הניח ה' לנו למוקש את ההסיבת ימין שכתב אברהם במקום אחר.
המעיין כתב: כיוון שהייתי עסוק באקונומיקה הפסדתי את ההודעה. אני מקווה שמילים אלו שיישרפו בייסורים לא מתייחסים לעדר הגמלים שהתחלתי להקים לקראת השנה הבאה.
אפשר אולי לפחות לשלוח לי בפרטי? (את ההודעה, לא את הגמלים).
יחד עם ההגדה של פסח עם כל הטקסטים המזעזעים האלה של "שפוך חמתך על הגויים". "תרדוף באף ותשמידם", באמת!
שלא לדבר על המסר הנורא הזה של חד גדיא, שממש רואים בציור איך ששוחטים את השור!